b'\n_START_ARTICLE_\nMonte Alto\n_START_PARAGRAPH_\nMonte Alto oli muinainen esiklassinen intiaanien rakentama temppelikeskus varhaisessa Guatemalassa l\xc3\xa4hell\xc3\xa4 Tyynenmeren rannikkoa noin 1800 eaa. - 500 jaa. Paikalta on l\xc3\xb6ydetty muun muassa suuri pyramidi ja kiviveistoksia. Noin vuonna 1800 eaa. Monta Altoa merkitt\xc3\xa4v\xc3\xa4mpi\xc3\xa4 olivat siit\xc3\xa4 10 km it\xc3\xa4\xc3\xa4n ja l\xc3\xa4nteen sijainneet El B\xc3\xa1lsamo ja Los Cerritos Sur. Monte Alto kasvoi kuitenkin my\xc3\xb6h\xc3\xa4isesiklassisella ajalla noin 400 eaa. -200 jaa. alueelliseksi keskukseksi._NEWLINE_Monte Alton tyyppisten keskusten. joita olivat my\xc3\xb6s Izapa ja Takalik Abaj. uskotaan syntyneen todenn\xc3\xa4k\xc3\xb6isesti Perun ja Ecuadorin intiaanikulttuurien vaikutuksesta. Monte Alton aikoihin Perussa vallitsi niin sanottu alkujakson kulttuuri, joka my\xc3\xb6s rakensi suuria pyramideja ja teki kiviveistoksia.'